b'\n_START_ARTICLE_\nPotres v Savinjski dolini 1982\n_START_PARAGRAPH_\nPotres v Savinjski dolini leta 1982 se je zgodil 3. julija ob 13. uri in 42 minut po svetovnem \xc4\x8dasu. Prebivalcev Savinjske doline ni samo prestra\xc5\xa1il, ampak je v \xc5\xa0empetru povzro\xc4\x8dil gmotno \xc5\xa1kodo._NEWLINE_Vpliv potresa je zajel majhno obmo\xc4\x8dje s polmerom okoli 20 km oziroma okoli 1300 km\xc2\xb2 povr\xc5\xa1ine, med Velenjem na severu in Zagorjem na jugu, Vranskim na zahodu in Celjem na vzhodu. Imel je magnitudo 3,5, ker pa je bilo \xc5\xbeari\xc5\xa1\xc4\x8de zelo plitvo, okoli 4 km globoko, so bili njegovi u\xc4\x8dinki na povr\xc5\xa1ini zelo veliki in so na obmo\xc4\x8dju \xc5\xa0empetra v Savinjski dolini dosegli med VI. in VII. stopnjo po EMS. Potresni sunek je spremljalo mo\xc4\x8dno bobnenje, ki je zna\xc4\x8dilno za potrese v Savinjski dolini._NEWLINE_Potresni sunek je gmotno \xc5\xa1kodo povzro\xc4\x8dil le v \xc5\xa0empetru, kjer je bilo po\xc5\xa1kodovanih okoli 170 zasebnih in okoli 20 dru\xc5\xbebenih zgradb._NEWLINE_Glavnemu potresu je sledilo ve\xc4\x8d potresnih sunkov, ki so jih \xc4\x8dutili ve\xc4\x8dinoma le posamezniki v \xc5\xa0empetru.'